b"\n_START_ARTICLE_\nMerak\n_START_SECTION_\nNom\n_START_PARAGRAPH_\nEl nom de Merak, tamb\xc3\xa9 escrit com Mirak, prov\xc3\xa9 de l'\xc3\xa0rab maraqq, \xc2\xablloms\xc2\xbb, per la seva posici\xc3\xb3 en el cos de l'\xc3\xb3ssa._NEWLINE_En l'antiga Gr\xc3\xa8cia pot haver estat coneguda com a Helike, un dels noms pel qual era coneguda la totalitat de l'\xc3\x93ssa Major. A la Xina l'anomenaven Tien Seuen, \xc2\xabl'esfera armilar\xc2\xbb, mentre que per als hind\xc3\xbas era Pulaha, un dels set Rishis.\n_START_SECTION_\nCaracter\xc3\xadstiques f\xc3\xadsiques\n_START_PARAGRAPH_\nIgual que el Sol, Merak \xc3\xa9s un estel de la seq\xc3\xbc\xc3\xa8ncia principal, encara que m\xc3\xa9s gran i calent que aquest. De tipus espectral A1V, t\xc3\xa9 una temperatura de 9000 K, brillant amb una lluminositat 69 vegades major que la lluminositat solar._NEWLINE_Amb una massa 2,7 vegades major que la del Sol, la seva edat s'estima en 300 milions d'anys. Hi ha evid\xc3\xa8ncia que Merak, igual que Vega o Fomalhaut, est\xc3\xa0 envoltada per un disc de pols. D'una grand\xc3\xa0ria similar a l'\xc3\xb2rbita de Saturn, les part\xc3\xadcules de pols que el formen tenen una temperatura de diversos centenars K, semblant a la trobada en el nostre sistema planetari. Encara que no s'han descobert planetes orbitant Merak, la pres\xc3\xa8ncia de pols indica que aquests poden existir o poden estar en proc\xc3\xa9s de formaci\xc3\xb3._NEWLINE_Situada a 79 anys llum del sistema solar, Merak forma part de l'Associaci\xc3\xb3 estel\xc2\xb7lar de l'\xc3\x93ssa Major."